《登白岳》
明代·陈向廷

封内神皋北斗坛，上清宫阙出云端。层崖鸾去箫声远，白昼龙归玉殿寒。

浩荡几人同选胜，阴晴千克此凭栏。向来何处皈依地，应笑浮生一宰官。

作者简介：陈向廷，字仪翔。东莞人。明神宗万历二十六年（一五九八）进士。授徽州府推官。累迁户部郎中。有《百尺楼稿》。清温汝能《粤东诗海》卷四二有传。